Elaine Morgan

Awdures a dramodydd o Gymru oedd Elaine Morgan, OBE. Ganwyd a magwyd Elaine Floyd yn Nhrehopcyn, ger Pontypridd. Bu'n byw am flynyddoedd lawer, hyd ei marwolaeth yn Aberpennar ger v. Graddiodd o Neuadd Lady Margaret, Prifysgol Rhydychen, gyda gradd mewn Saesneg. Priododd Morien Morgan a chawsant dri mab. Ei mab hynaf oedd y mathemategydd Dylan Morgan. Ysgrifennodd nifer o ddramau teledu i'r BBC, gan gynnwys The Life and Times of David Lloyd George (1981), a chyfrannodd sgriptiau i sawl pennod o gyfresi drama. Roedd hefyd yn awdur sawl llyfr ar anthropoleg esblygol, yn arbennig damcaniaeth yr epa ddyfrol: The Descent of Woman, The Aquatic Ape, The Scars of Evolution, The Descent of the Child, The Aquatic Ape Hypothesis, a The Naked Darwinist (2008). Roedd hefyd yn gyd-awdur Falling Apart a Pinker's List. Yn 2016, fe'i henwyd yn un o'r "50 Cymry mawr erioed".